Diari Oficial de la Generalitat Valenciana


Sumari del DOGV 8697, del 13-12-2019 (2019/11093)

RESOLUCIÓ de 21 de novembre de 2019, de la Conselleria d'Hisenda i Model Econòmic per la qual s'autoritza una transferència de crèdit del capítol 2 al 4 del programa 323.10, Igualtat de gènere, de la Vicepresidència i Conselleria d'Igualtat i Polítiques Inclusives, per import de 300.000 euros. Expedient número 16.021/19-126.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11911


Data del document
:   21-11-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de novembre de 2019, de la Conselleria d'Hisenda i Model Econòmic per la qual s'autoritza una transferència de crèdit del capítol 2 al 4 del programa 323.10, Igualtat de gènere, de la Vicepresidència i Conselleria d'Igualtat i Polítiques Inclusives, per import de 300.000 euros. Expedient número 16.021/19-126. [2019/11814]  
L'article 55 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, estableix un Fons d'emergència que possibilita l'atorgament d'ajudes econòmiques immediates de pagament únic a les víctimes de violència sobre les dones per a atendre les seues necessitats més urgents en casos d'emergència, i pel Decret 63/2014, de 25 d'abril, s'aprova el reglament per al reconeixement de les indemnitzacions i les esmentades ajudes econòmiques.  
En la Llei 28/2018, de 28 de desembre, de pressupostos de la Generalitat per a l'exercici 2019, figura la línia de subvenció de concessió directa art. 168 b) S6566 €Fons d'emergència contra la violència sobre les dones?, dotada amb un import de 600.000 euros, en el capítol 4 del programa 323.10, Igualtat de gènere, de la Vicepresidència i Conselleria d'Igualtat i Polítiques Inclusives.  
Tenint en compte les ajudes atorgades i les sol·licituds que puguen tindre entrada fins al final de l'exercici econòmic, la conselleria esmentada proposa incrementar la línia S6566 per import de 300.000 euros, mitjançant la transferència de disponibilitats existents en el capítol 2 del mateix programa 323.10.  
A aquest efecte, i en virtut del que es disposa en els articles 21 i 24 de la Llei 28/2018, de 28 de desembre, de pressupostos de la Generalitat per a l'exercici 2019, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 13.56.02.732.55.9 per import de 300.000 euros.  
  
Segon  
Autoritzar un increment de crèdit en l'aplicació pressupostària 82.71.71.196.49.1 per import de 300.000 euros, que implica l'increment de la dotació de la línia de subvenció de concessió directa art. 168 b) S6566, d'acord amb el detall següent:  
  
Codi Denominació Dotació inicial Modificació Dotació actual  
S6566 Fons d'emergència contra la violència sobre les dones. 262.924 488.977 894.532  
  
  
València, 21 de novembre de 2019.- El conseller d'Hisenda i Model Econòmic: Vicent Soler i Marco.